
/Z.   AARGANG 


DET  EVIGE  EVANGELIUM. 

Det  samme  i  alle  Uddelinger. 

(Tale  af  Ældste  James  E.  Talmage  af  de  Tolvs  Raad,  holdt  i  Taber- 
naklet i  Salt  Lake  City  den  11.  Marts  1923.) 

I  Konferencemoder  og  for  Resten  i  alle  de  Sidste-Dages 
Helliges  Forsamlinger  bor  den  altbeherskende  Tanke  og  Fo- 
leise være  at  dyrke  Gud.  Vi  er  her  for  at  tjene  og  dyrke  Her- 
ren vor  Gud,  ikke  med  mundtlig  Pris,  enten  talt  eller  sunget, 
men  med  Hjertets  inderlige  Attraa  og  ved  at  underkaste  os 
hans  Vilje. 

Vi  bruger  Udtrykket  »Gudsdyrkelse«,  som  saa  mange  andre 
Udtryk  i  vort  Sprog,  paa  en  ofte  tankelos  Maade  med  kun 
ringe  Forstaaelse  af  dets  virkelige  Betydning.  I  det  engelske 
Sprog  antyder  Ordet  den  Tanke  eller  Idé,  at  den,  vi  tilbeder 
i  alle  Henseender,  er  denne  Tilbedelse  værdig.  Denne  Opfat- 
telse erhverver  vi  kun  ved  at  lære  om  ham,  og  den  kan  alene 
blive  omfangsrig  og  fuldkommen  ved,  at  vi  kender  ham. 

Et  Menneskes  virkelige  Visdom  staar  i  Forhold  til  hans 
Kundskab  om  Gud.  Det  er  blevet  sagt  om  visse  Mennesker 

iblandt  os  som  en  Race,  Mennesker  med  hoje  Idealer  og  stor 
Kundskab,  at  det  var  Tegn  paa  Dannelse  og  Kultur  at  være 
bekendt  med  et  saadant  Menneske.  Og  lad  os  tilføje,  at  Kund- 
skab om  Herren  vor  Gud  er  at  være  specielt  uddannet  i  den 
Kundskab  og  Visdom,  uden  hvilken  intet  Menneske  kan  op- 
naa  at  indgaa  i  det  celestiale  Rige. 

DEN  UKENDTE  GUD. 

De  varierende  Livsforhold,  der  har  gjort  sig  gældende 
blandt  Menneskene  siden  den  historiske  Tids  Begyndelse,  er  i 
overvejende  Grad  betingede  af  de  skiftende  religiose  Fore- 
stillinger, det  vil  sige  Folkets  Kendskab  til  eller  Uvidenhed 
om  Gud.  Gennem  Kristi  egne  Ord  underrettes  vi  om,  at  det  er 
det  evige  Liv  at  kende  Gud,  den  evige  Fader  og  hans  Son,  Je- 
sus Kristus,  som  han  har  sendt  til  Verden.  I  Forbindelse  her- 
med ledes  Tanken  Ren  paa  Paulus,  den  vellærte  Apostel  i 
gamle  Dage,  der  ved  en  vis  Lejlighed  kaldte  Athenienserne 
til  Regnskab.  Paulus  var  paa  en  Missionsrejse  og  skulde  i 
Athen  oppebie  Ankomsten  af  sine  Medrejsende.  I  Apostlenes 
Gerninger,  syttende  Kapitel,  læser  vi  om,  hvad  han  foretog  sig 
i  Ventetiden: 

»Medens  nu  Paulus  ventede  påa  dem  i  Athen,  harmedes 
hans  Aand  i  ham,  da  han  saa,  at  Byen  var  fuld  af  Afguds- 
billeder. 

Derfor  talte  han  i  Synagogen  med  Joderne  og  de  Gudfryg- 
tige og  paa  Torvet  hver  Dag  til  dem,  som  han  traf  paa. 

Men  ogsaa  nogle  af  de  epikuræiske  og  stoiske  Filosofer  ind- 
lode  sig  i  Ordstrid  med  ham;  og  nogle  sagde:  »Hvad  vil  denne 
Ordgyder  sige?«  men  andre:  »Han  synes  at  være  en  Forkyn- 
der af  fremmede  Guddomme;«  fordi  han  forkyndte  Evangeliet 
om  Jesus  og  Opstandelsen. 

Og  de  toge  ham  og  forte  ham  op  paa  Areopagus  og  sagde: 
»Kunne  vi  faa  at  vide,  hvad  dette  er  for  en  ny  Lære,  som  du 
taler  om?  Thi  du  bringer  os  nogle  fremmede  Ting  for  Øren; 
derfor  ville  vi  vide,  hvad  dette  skal  betyde.« 

Men  alle  Atheniensere  og  de  Fremmede,  som  opholdt  sig 
dér,  gave  sig  ikke  Stunder  til  andet  end  at  fortælle  eller  hore 
nyt. 

Men  Paulus  stod  frem  midt  paa  Areopagus  og  sagde:  »I 
atheniensiske  Mænd!  jeg  ser,  at  I  i  alle  Maader  er  omhygge- 
lige for  eders  Gudsdyrkelse. 

Thi  da  jeg  gik  omkring  og  betragtede  eders  Helligdomme, 
fandt  jeg  ogsaa  et  Alter,  paa  hvilket  der  var  skrevet:  »For  en 
ukendt  Gud.«  Det,  som  I  saaledes  dyrke  uden  at  kende  det,  det 
forkynder  jeg  eder. 

Gud,  som  har  gjort  Verden  og  alle  Ting,  som  er  i  den,  han, 
som  er  Himmelens  og  Jordens  Herre,  bor  ikke  i  Templer, 
gjorte  med  Hænder, 

han  tjenes  ikke  heller  af  Menneskers  Hænder  som  en,  der 
trænger  til  noget,  efterdi  han  selv  giver  alle  Liv  og  Aande  og 
alle  Ting. 

Og  han  har  gjort,  at  hvert  Folk  iblandt  Mennesker  bor  ud 
af  et  Blod  paa  hele  Jordens  Flade,  idet  han  fastsatte  bestemte 
Tider  og  Grænserne  for  deres  Bolig, 

for  at  de  skulle  soge  Gud,  om  de  dog  kunde  fole  sig  frem 
og  finde  ham,  skønt  han  er  ikke  langt  fra  hver  enkelt  af  os; 

thi  i  ham  leve  og  røres  og  ere  vi,  som  ogsaa  nogle  af  eders 
Digtere  har  sagt:  »Vi  er  jo  ogsaa  hans  Slægt.« 

INTET  ER  NYT. 

Jeg  véd  godt,  at  det  vilde  være  en  Anakronisme  af  værste 
Slags,  dersom  jeg  skulde  sige,  at  Athen  paa  den  Tid  var  noget 
lignende  som  Los  Angeles  og  San  Francisco  er  i  Dag;  men 
disse  to  store  Byer  paa  Vestkysten  er  fyldt  med  Folk  af  for- 
skellige Trosbekendelser,  nogle  fra  Øst  og  andre  fra  Vest;  og 
mange  af  dem  bruger  ikke  deres  Tid  til  stort  andet  end  at  for- 
tælle eller  høre  nyt.  Der  er  nye  Tanke-  og  Trosretninger  i 
stort  Udvalg,  og  enhver,  der  har  noget  nyt  at  fremsætte,  lige- 
meget  hvor  han  kommer  fra  i  Verden,  kan  i  Almindelighed 
faa  interesserede  Tilhorere  for  en  Tid.  Saaledes  var  det  i  Athen. 

Og  sædvanligvis  finder  vi,  at  det,  der  fremsættes  som  nyt,  i 
Virkeligheden  er  saa  gammelt  som  de  skovklædte  Fjelde, 
hvadenten  det  er  Sandhed  eller  Vildfarelse,  hvadenten  det  er 
Retfærdighed  eller  Synd. 

Athenienserne  roste  sig  af  deres  Literatur,  deres  Kunst  — 
de  sagde  kun  lidt  om  deres  Videnskab  —  af  deres  Musik  og  i 
Særdeleshed  af  deres  spekulative  Filosofi.  Hertil  kom  Paulus, 
der  selv  var  Filosof  og  havde  modtaget  Undervisning  fra  en 
af  Datidens  største  Lærere.  Og  da  de  spurgte  ham  om,  hvad 
ny  Lære  han  talte  om,  benyttede  han  Lejligheden  til  at  hen- 
vende deres  Opmærksomhed  paa  det  Alter,  der  var  opfort  som 
et  Udtryk  for  deres  Erkendelse  af  at  være  uvidende  med  Hen- 
syn til  i  hvert  Fald  én  Guddoms  Tilværelse.  Prøv  paa  at  fore- 
stille Dem  denne  Scene,  hvis  De  kan.  Der  paa  Mars  Hojen 
henledte  Paulus  deres  Opmærksomhed  paa  den  Mængde 
Templer  og  Altre,  de  havde  bygget  for  de  mange  græske  og 
romerske  Guddomme.  Disse  Templer  var  i  Almindelighed 
aabne  Bygningsværker  med  massive  Søjler,  store  Hvælvinger 
og  Gesimser  byggede  til  Ære  for  Jupiter  og  Juno,  Venus  og 
Mars  og  for  de  ovrige  mythologiske  Guddomme;  og  Paulus 
sagde  til  dem  uden  Omsvøb:  Den  Gud,  som  skabte  Verden, 
har  ikke  Brug  for  disse  Ting,  og  uagtet  I  bringer  eders  Ofre 
til  disse  Altre  for  Guder  af  Træ  og  Sten,  saa  kender  I  ikke  den 
sande  Gud.  Den  Gud,  som  I  siger  er  ukendt,  forkynder  jeg  nu 
for  eder. 

Jeg  mener,  at  vi  bør  give  Athenienserne  lidt  Anerkendelse 
for  at  have  opfort  et  saadant  Alter  som  dette  for  den  ukendte 
Gud,  dér  iblandt  alle  de  Altre  og  Templer,  som  var  byggede 
for  opdigtede  og  mythologiske  Guddomme.  De  ligesom  havde 
Følelsen  af,  at  der  var  en  Gud  til,  som  de  ikke  kendte,  en 
ejendommelig  Gud,  forskellig  fra  alle  de  andre. 

Jeg  kommer  til  at  tænke  paa  den  blandt  Ismaeliterne  eller 
Araberne  fremherskende  Tro.  Ifølge  deres  Traditioner  har  de 
99  Navne  paa  Allah.  Dersom  de  anraaber  ham  i  Bon  om  Fode, 
bruger  de  et  Navn,  der  betyder  Forsorger;  dersom  de  bekender 

deres  Synder  og  beder  ham  om  Tilgivelse,  paakalder  de  ham 
i  et  Navn,  der  i  vort  Sprog  betyder  den  barmhjertige.  Og  saa- 
ledes  har  de  99  af  saadanne  Navne  eller  Betegnelser.  De 
mangler  altsaa  et  i  at  have  et  Hundrede;  men  dette  ene  mang- 
lende Navn,  siger  de,  er  Guds  virkelige  Navn,  der  endnu  al- 
drig er  blevet  aabenbaret  til  Menneskene.  Det  er  det  Navn,  der 
kræver  Lydighed  i  Himlene  og  paa  Jorden;  det  skal  en  Gang 
blive  tilkendegivet,  tror  de,  og  den,  der  modtager  det  og  faar 
Tilladelse  til  at  bruge  det,  vil  blive  i  Stand  til  at  udfore  alt 
det,  som  Gud  onsker  udrettet  blandt  Menneskene. 

Det  er  let  for  os  at  komme  bort  fra  Kundskaben  om  Gud,  og 
naar  vi  gor  dette  —  individuelt,  som  et  Samfund,  som  en  Na- 
tion eller  Race  —  da  vil  vi  finde,  at  falske  Forestillinger  om 
Gud  vil  gøre  sig  gældende  i  Stedet  for  den  sande  Kundskab, 
og  vi  vil  komme  bort  fra  Dyrkelsen  af  den  sande  og  levende 
Gud  og  vende  os  til  Afguder. 

ADAM  MODTOG  EVANGELIET. 

Jeg  beder  eder  gaa  med  mig  Aarhundreder  tilbage  i  Tiden, 
Aarhundieder  for  den  Tid,  da  Paulus  prædikede  i  Athen.  Gaa 
tilbage  til  Begyndelsen  af  Menneskeslægtens  Historie,  saaledes 
som  den  er  nedskreven.  Synd,  hører  vi  det  sommetider  sagt, 
er  saa  gammel  som  Adam,  og  paa  en  Maade  er  det  sandl. 

Har  De  nogensinde  tænkt  over  den  Kendsgerning,  at  Jesu 
Kristi  Evangelium  ogsaa  er  saa  gammelt  som  Adam?  Og  ved 
Fremsættelsen  af  dette  Spørgsmaal  bruger  jeg  Udtrykket 
»Evangelium«  i  samme  Betydning,  som  det  havde  i  Apostle- 
nes Dage:  Læren  om  Tro  paa  den  levende  Gud,  Fader,  Søn  og 
Helligaand,  tre  særskilte,  personlige  Væsener;  om  Omvendelse 
fra  Synd;  om  Daab  ved  Nedsænkelse  i  Vand  til  Syndernes 
Forladelse;  om  Haandspaalæggelse  for  den  Helligaands  Gave. 
Har  De  tænkt  paa,  at  dette  Evangelium  er  ligesaa  gammelt 
som  Adam? 

Som  Følge  af  den  lange  Tidsperiode,  under  hvilken  Israel 
levede  under  Loven,  som  den  kaldes  i  Modsætning  til  Evan- 

geliet,  har  mange  formodet,  at  Evangeliet  blev  oprettet  og  for- 
kyndt paa  Jorden  for  første  Gang  af  Jesus  Kristus  i  Tidernes 
Midte.  Nej,  det  har  været  aabenbaret  for.  Efter  Overtrædelsen 
i  Edens  Have  kan  vi  sige,  at  Menneskeslægtens  Historie,  som 
en  skreven  Optegnelse,  tog  sin  Begyndelse;  og  naar  vi  taler 
om  Adams  Dage,  mener  vi  Tiden,  der  fulgte  umiddelbart  efter 
den  Begivenhed,  som  vi  kalder  »Syndefaldet«. 

Nu  læser  vi  i  Mose  Bog,  5.  Kapitel  (Den  kostelige  Perle),  at 
Herren  tilkendegav  sig  for  Adam  som  en  personlig,  levende 
Gud,  i  hvis  Billede,  legemligt,  sjæleligt  og  aandeligt,  Adam 
var  bleven  skabt,  og  i  hvis  Billede  hele  Menneskeheden  er 
bleven  dannet.  Der  var  ikke  megen  Formodning  eller  Tve- 
tydighed forbunden  med  den  Aabenbaring.  Den  blev  given  i 
al  Tydelighed  og  med  ligefremme  Ord.  Vi  læser,  at  >  Adam 
kendte  sin  Hustru,  og  hun  fødte  ham  Sønner  og  Døtre,  og  de 
begyndte  at  mangfoldiggøres  og  at  opfylde  Jorden. 

Og  fra  den  Tid  begyndte  Adams  Sonner  og  Døtre  at  dele 
sig  to  og  to  i  Landet,  samt  begyndte  at  dyrke  Jorden  og  vogte 
deres  Kvæg,  og  Sønner  og  Døtre  fødtes  til  dem. 

Og  Adam  og  hans  Hustru  Eva  paakaldte  Herrens  Navn,  og 
de  hørte  Herrens  Røst  i  Retning  af  Edens  Have,  talende  til 
dem;  men  de  saa  ikke  Herren,  thi  de  var  udelukket  fra  hans 
Aasyn. 

Og  han  befalede  dem,  at  de  skulde  tilbede  Herren,  deres 
Gud,  og  ofre  de  Førstefødte  af  deres  Flokke  som  et  Offer  til 
Herren.  Og  Adam  var  lydig  mod  Herrens  Befalinger. 

Og  efter  mange  Dage  aabenbarede  en  Herrens  Engel  sig  for 
Adam  og  sagde:  Hvorfor  ofrer  du  Offer  til  Herren?  Og  Adam 
sagde  til  ham:  Jeg  véd  det  ikke,  kun  har  Herren  befalet  mig 
det. 

Da  talede  Engelen  og  sagde:  Dette  er  et  Sindbillede  paa  Of- 
ringen af  Faderens  Enbaarne,  som  er  fuld  af  Naade  og  Sand- 

ned*  (Fortsættes). 

BYG  NOGET. 

(Af  E.  C.  Wilson  i  »Liahona«.) 

De  lykkeligste  Mennesker,  jeg  kender,  er  de,  der  bygger;  de, 
der  frembringer  noget,  enten  det  er  Huse,  Automobiler,  For- 
retning eller  noget  andet,  der  er  nyttigt. 

Naar  du  bygger,  stiller  du  dig  selv  i  Række  med  alt  det  gode 
i  Livet,  som  vi  kender  noget  til.  Ved  at  bygge  bringer  du  dig 
selv  i  Harmoni  med  det  gode  eller  med  den  Guds  Arbejds- 
maade,  der  bringer  Lykke.  Jeg  kender  mange  Mennesker,  der 
har  provet  paa  at  blive  lykkelige  paa  andre  Maader,  men  hid- 
indtil har  det  slaaet  fejl  for  dem. 

Maaske  vil  du  sige,  at  du  ikke  er  begavet  med  Evner  i 
denne  Retning;  at  du  ikke  magter  den  anstrengende  Bygge- 
kunst;  men  dersom  du  siger  dette,  da  er  det  fordi,  du  har  en 
saare  ringe  Mening  om,  hvad  det  vil  sige  at  bygge. 

De  største  Bygmestre  i  Livet  er  de,  der  gør  Tilværelsen 
bedre  og  skønnere  for  sig  selv  saavel  som  for  andre.  Du  byg- 
ger ligesaa  meget,  naar  du  udover  en  god  Gerning,  som  hvis 
du  opførte  en  Domkirke  eller  malede  et  Billede  eller  skrev  et 
Digt.  Du  bygger,  maaske  paa  den  ædleste  og  helligste  Maade, 
naar  du  ærer  Gud  ved  at  tage  Vare  paa  dit  eget  Legeme,  som 
er  Guds  Tempel.  Du  bygger  paa  en  ligefrem  magisk  og  stor- 
slaaet  Maade,  naar  du  taler  opløftende,  fortrøstningsfulde  Ord. 

Det  har  mindre  at  sige,  hvad  du  vælger  at  bygge.  Den  hele 
Virksomhed  er  tilbagevirkende.  Dersom  du  bygger  med  Træ, 
Sten  eller  Ler,  bygger  du  ogsaa  i  dit  Sind,  forudsat  at  du  er 
interesseret  i,  hvad  du  bygger.  Din  Interesse  og  Begejstring 
er  de  to  vigtigste  Fornødenheder  i  alt,  hvad  du  bygger.  Hvad 
du  bygger  i  Fryd  og  Glæde,  vil  finde  et  Hundrede  uventede 
Udtryksmaader.  Du  kan  begynde  med  blot  at  bygge  et  Hus, 
og  bygge  Glæde  ind  i  dit  eget  Liv  og  i  alle  deres,  der  tager 
Del  i  Arbejdet.  Du  kan  bygge  med  Ord,  der  trøster  og  husva- 
ler Tusinders  Liv.  Du  kan  bygge  med  en  Tanke  og  skabe  et 
Liv.  Derfor  —  byg  noget. 

EN  PAGT  MED  GUD. 

Gennem  Jesu  Kristi  Evangelium  modtager  Mennesket  en 
Forvisning  om,  at  det  er  muligt  for  ham  at  komme  i  Forbin- 
delse med  sin  Fader  i  Himmelen  og  være  i  hans  Nærhed,  der- 
som den  uoverstigelige  Syndens  Skranke  blot  kunde  blive 
fjernet.  Synd  maa  ikke  alene  tilgives,  men  den  maa  fjernes, 
for  at  vi  kan  se  Gud;  den  maa  tages  bort  af  vor  Erindring, 
slettes  ud  af  Livets  Bog.  Vor  Faders  milde  Aasyn  og  hans 
kærlige  Blik  vilde  kun  volde  os  Smerte  og  forage  vor  Bedro- 
velse,  dersom  vor  Syndeskyld  hele  Tiden  stod  anklagende  og 
bebrejdende  foran  os.  Men  naar  Gud  tilgiver  og  lader  vor 
Synd  og  Ulydighed  være  glemt,  da  gor  han  det  paa  en  saadan 
Maade,  at  vi  ogsaa  glemmer  og  kunne  indgaa  i  hans  Nærhed, 
uden  at  nogen  Selvanklage,  Sorg  eller  Fortrydelse  kan  for- 
styrre den  himmelske  Lyksalighed  og  Fred,  idet  vor  Synd  er 
aftvættet  i  Lammets  Blod. 

Dette  er  Frelsens  store  Budskab:  Synd  kan  udslettes,  og  vi 
kan  komme  tilbage  til  Naadens  Gud,  til  vor  Fader.  Og  Herren 
har  selv  vist  os,  hvorledes  dette  sker,  og  Maaden,  hvorpaa  vi 
kan  faa  Vished  for,  at  vor  Brode  vil  blive  sonet  og  enhver 
Skranke  mellem  os  og  Gud  nedbrudt. 

Et  Menneske,  som  har  fattet  Tro  paa  Gud,  alle  Tings  Ska- 
ber og  Herre,  og  paa  hans  Son,  Jesus  Kristus,  vil  vise  denne 
Tro  ved  en  oprigtig  og  inderlig  Omvendelse  fra  Synd.  Han  vil 
afstaa  fra  det,  som  han  véd  er  Herren  mishageligt,  og  vil  være 
besjælet  af  et  brændende  Ønske  om  at  komme  i  det  rette  For- 
hold til  Gud. 

Han  véd,  at  Gud  er  retfærdig,  ren  og  hellig,  og  at  intet  urent 
kan  komme  i  hans  Nærhed.  Men  den  angrende  Synder  véd 
ogsaa,  at  han  er  uværdig  til  at  komme  frem  for  Guds  Aasyn, 
undtagen  hans  Syndebrode  kan  blive  fjernet,  undtagen  han 
kan  blive  »renset  fra  al  Synd«.. Og  naar  han  er  kommen  til 
Erkendelsen  heraf,  da  er  hans  Hjerte  beredt  paa  at  modtage 
Evangeliets  lykkelige  Tidende,  nemlig  at  Gud  gav  sin  én- 
baarne  Son,  at  hver  den,  som  tror  paa  ham,  ikke  skal  for- 

tabes,  men  have  evigt  Liv  —  komme  tilbage  til  Gud,  thi  han 
gav  sin  Søn  som  et  Sonoffer  for  Menneskenes  Synder.  Han, 
Kristus  den  uskyldige,  døde,  for  at  Menneskene  skulde  leve, 
og  hans  Blod  renser  for  al  Synd,  gør  os  rene  overfor  Gud,  der- 
som den  angrende  Synder  vil  modtage  Offeret. 

Kristi  Sonoffer  genopretter  alt  det,  som  blev  tabt  ved  Adam, 
og  ligeledes  alt  det,  der  tabtes  ved  Menneskenes  personlige 
Synder  og  Overtrædelser,  paa  Betingelse  af,  at  de  modtager 
Offeret  ved  at  gøre  den  Pagt  med  Gud,  hvilken  blev  indstiftet 
af  ham  i  de  evige  Verdener  og  derfor  er  en  evig  Pagt.  Og 
denne  Pagts  ydre  Tegn  er  Daaben,  gennem  hvilken  Mennesker 
kan  slutte  en  hellig  Overenskomst,  en  evig  Pagt  med  Gud.  Ved 
at  slutte  denne  Pagt  paa  den  af  Herren  foreskrevne  og  an- 
viste Maade  og  forrettet  af  en  bemyndiget  Herrens  Tjener 
modtager  Mennesket  fuldkommen  Syndsforladelse  og  evigt 
Liv.  Det  er  en  Pagt  med  Gud,  en  personlig  Overenskomst  mel- 
lem hvert  enkelt  Menneske  og  hans  Fader  i  Himmelen.  Men- 
nesket aflægger  det  Løfte  at  ville  tjene  Herren,  holde  hans 
Bud  og  Love  og  leve  et  bedre  og  renere  Liv.  Og  Gud  lover 
Mennesket  at  borttage  al  hans  Synd  —  udslette  den  af  Erin- 
dringens Bog,  saaledes  at  den  ikke  længere  staar  som  en 
Skranke  mellem  Mennesket  og  Gud,  men  at  alt  vil  blive,  som 
om  Synden  slet  ikke  havde  været.  En  saadan  Sjæl  er  da  i 
Sandhed  »fodt  paany«. 

Daaben  ved  Begravelse  i  Vand,  Tegnet  paa  vor  Pagt  med 
Gud,  er  en  hellig  Handling  af  den  allerstørste  Betydning,  og 
dens  Form,  Hensigt  og  Virkninger  bør  forstaas  af  alle  Kir- 
kens Medlemmer,  og  vore  Born  undervises  derom  i  deres  tid- 
ligste Barndom,  saa  at  de,  naar  de  naar  Skælsaarsalderen, 
fuldt  vidende  og  med  Forstaaelse  kan  indgaa  i  den  samme 
Pagt  og  faa  deres  Synder  tilgivne.  At  modtage  Daaben  uden 
en  saadan  Forstaaelse  er  ligesom  at  underskrive  en  Kontrakt 
med  et  falskt  Navn.  En  saadan  Pagt  vil  være  uden  Værdi,  og 
hvor  det  drejer  sig  om  Børn,  vil  Følgerne  deraf  hvile  »paa 
Forældrenes  Hoveder«,  siger  Herren.  J.  S.  H. 

HVORFRA  HAN  HAVDE  SIN  VIDEN. 

(Af  Præsident  David  O.  McKay  i  »Mill.  Star«.) 

For  et  Hundrede  Aar  siden  erklærede  Joseph  Smith,  den 
Gang  kun  en  Dreng  i  Fjortenaarsalderen,  at  han  som  Svar 
paa  en  Bøn  havde  modtaget  en  Aabenbaring  fra  Gud.  Hans 
Erklæring  var  ligefrem,  men  uforbeholden,  og  han  forbavse- 
des over,  at  Folk  tvivlede  om  Sandheden  deraf.  For  ham  var 
dette  kun  en  Fremsættelse  af  en  simpel  Kendsgerning;  for  den 
kristne  Verden  viste  den  sig  at  være  et  gnitrende  Lyn,  der 
slog  ned  og  svækkede  deres  religiøse  Bygningsværk  fra  Kæl- 
der til  Kvist. 

I  denne  første  Aabenbaring  blev  følgende  to  vigtige  Sand- 
heder givne:  1)  at  Gud  er  et  personligt  Væsen,  der  tilkende- 
giver sin  Vilje  for  Menneskene,  og  2)  at  intet  Kirkesamfund 
i  Kristenheden  havde  sand  Kundskab  om  Vejen  til  Frelse.  Ja, 
deres  Trosbekendelser  var  endog  »en  Vederstyggelighed  i 
Guds  Aasyn«;  og  deres  »Forkyndere«  lærte  »saadanne  Lær- 
domme, som  er  Menneskebud  og  har  Gudfrygtigheds  Skin, 
men  fornægter  dens  Kraft«. 

Som  en  dristig  Paastand,  som  en  uforbeholden  Forkasteise 
af  den  herskende  Ortodoksi  og  som  en  Udfordring  til  Præ- 
sterne er  denne  Paastand  fremsat  af  en  lyshaaret,  blaaojet 
Yngling  uden  Sidestykke  i  Verdenshistorien  siden  Jesu  Dage. 
Ikke  en  Gang  Luthers  Optræden  i  Worms  danner  en  Und- 
tagelse, thi  hans  inspirerede  Bestræbelser  gik  fra  forst  af  kun 
ud  paa  at  frigøre  Kirken  fra  visse  fordærvelige  Fremgangs- 
maader,  medens  Joseph  Smith  erklærede,  at  Sekterne  aldeles 
ingen  Myndighed  havde,  og  at  mange  af  deres  Lærdomme  var 
Vildfarelser. 

Resultatet  af  denne  Erklæring  var  hans  øjeblikkelige  Boit- 
fjernelse  fra  den  religiøse  Verden.  I  Lobet  af  meget  kort  Tid 
fandt  han  sig  selv  staaende  ganske  alene. 

Alene  —  og  ubekendt  med  hans  Samtids  Lærdom  og  Filo- 
sofi. 

Alene  —  og  uden  Uddannelse  i  Kunst  og  Videnskab. 

Alene  —  uden  nogen  Filosof  til  at  undervise  ham  og  uden 
nogen  kirkelig  Vejledning.  I  sin  Troskyldighed  og  Enfold 
havde  han  henvendt  sig  til  dem  med  det  underfulde  Budskah; 
med  Haan  og  Foragt  vendte  de  sig  fra  ham  sigende,  at  »det 
var  altsammen  af  Djævelen,  at  der  ikke  skete  noget  saadant 
som  Syner  og  Aabenbaringer  i  disse  Dage,  at  alt  saadant  var 
ophort  med  Apostlene,  og  at  slige  Ting  ikke  vilde  ske  mere«. 

Saaledes  blev  han  efterladt  til  alene  at  begive  sig  ud  paa 
Religionsovelsens  store  Hav  efter  at  have  forkastet  ethvert 
Skib,  hvormed  han  kunde  sejle,  og  uden  selv  at  have  bygget 
et  eller  blot  at  have  set  et  bygget.  Dersom  han  var  en  Bedra- 
ger, vilde  den  Skude,  som  han  kunde  bygge,  i  Sandhed  blive 
en  skrobelig  Affære. 

Paa  den  anden  Side,  dersom  det,  han  bygger,  i  Fortrinlig- 
hed og  Udforelse  langt  overgaar,  hvad  de  lærde  Gejstlige  og 
Filosofer  har  givet  til  Verden  i  de  forudgaaende  Aarhundre- 
cler,  vil  Folk  da  i  det  mindste  blive  tvungne  til  med  Forbav- 
selse at  udbryde:  Hvorfra  har  denne  Mand  sin  Viden? 

Det  vil  altsaa  fremgaa  heraf,  at  uagtet  han  syntes  at  være 
alene,  saa  var  han  kun  alene  paa  samme  Maade,  som  Moses 
paa  Sinai,  som  Jesus  paa  Oliebjerget.  Som  det  var  med  Meste- 
ren, saaledes  var  det  med  Profeten;  hans  Undervisning  kom 
ikke  gennem  menneskelige  Redskaber,  men  direkte  fra  Gud, 
al  sand  Kundskabs  Udspring.  Han  siger:  »Jeg  er  en  utilhugget 
Sten.  Lyden  af  Hammer  og  Mejsel  blev  aldrig  hørt  paa  mig, 
for  Herren  tog  sig  af  mig.  Jeg  onsker  kun  den  Visdom  og 
Kundskab,  der  kommer  fra  ham.« 

Resultatet  af  denne  guddommelige  Vejledning  var  en  For- 
visning om  Sandheden  af,  hvad  han  lærte,  og  absolut  Ufor- 
færdethed  ved  Forkyndelsen  af  samme.  Naar  Joseph  Smith 
forkyndte  en  Lærdom,  gjorde  han  det  med  Myndighed.  For 
ham  gjorde  det  intet  til  Sagen,  om  det  stemte  med  Menneskers 
Idéer  eller  ej,  eller  om  det  var  i  Overensstemmelse  med  de 
ortodokse  Kirkers  Læresystemer,  eller  det  var  i  Modstrid  der- 
med. Hvad  der  var  givet  til  ham,  gav  han  til  Verden  uden 
Hensyn  til  dens  Medhold  eller  Modstand;  han  spurgte  ikke,  om 

det,  han  lærte,  var  i  Harmoni  med  eller  stridende  imod  Kir- 
kernes Trosbekendelser  eller  de  herskende  Idéer  blandt  Men- 
neskene. Og  i  Dag,  naar  vi  ser  tilbage  paa  de  henrundne  Hun- 
drede Aar,  har  vi  en  ypperlig  Lejlighed  til  at  bedømme  Vær- 
dien af  hans  Lærdomme  og  danne  os  en  Mening  om  Beskaf- 
fenheden af  den  Kilde,  hvorfra  han  øste.  Det  er  interessant 
saa  vel  som  gavnligt  ogsaa  at  vide,  hvorledes  vore  Dages  vi- 
denskabelige Resultater  og  Tankeslutninger  harmonerer  med, 
hvad  han  lærte  saa  uforbeholdent  for  tre  hvart  Aarhundrede 
siden.  Hans  Livs  styrende  Kraft  blev  lagt  for  Dagen  lige  fra 
Begyndelsen  og  harmonerer  med  hans  frygtløse  Erklæring 
om,  at  Gud  havde  talt  til  ham.  Hans  egen  Udtalelse  herom 
lyder  saaledes:  »Hvad  Gud  forlanger,  er  rigtigt,  ligemeget 
hvad  det  er,  selv  om  vi  maaske  ikke  kan  se  Hensigten  dermed 
for  lang  Tid  efter.« 

Hans  Paastand  om  at  have  modtaget  Aabenbaring  fra  Gud 
vil,  hvis  den  stadfæstes,  ikke  gøre  det  muligt  at  tvivle  om 
hans  Fuldmagt  til  at  oprette  Jesu  Kristi  Kirke  paa  Jorden  og 
med  Myndighed  forrette  de  dertil  hørende  kirkelige  Handlin- 
ger og  forkynde  dens  Lærdomme.  Ved  den  første  Begyndelse 
til  dette  store  sidste  Dages  Værk  blev  der  saaledes  lagt  en 
urokkelig  Hjørnesten  til  Kristi  Kirke  i  denne  Husholdning, 
nemlig  Myndigheden  til  at  handle  i  den  Herre  Jesu  Kristi 
Navn  i  alle  Ting  vedrørende  hans  Kirke. 

Hvert  følgende  Aar  i  det  hensvundne  Aarhundrede  har 
hjulpet  til  at  stadfæste,  og  de  stridende  og  hensygnende 
kristne  Sekter  i  vor  Tid  bekræfter,  Sandheden  af  Profetens 
Lærdomme  med  Hensyn  til  Nødvendigheden  af  guddommelig 
Myndighed  ved  Udførelsen  af  de  Ting,  der  hører  Guds  Rige  til. 

Ikke  alene  modtog  han  Vejledning  og  Undervisning  fra 
Herren  selv,  men  de  saaledes  modtagne  guddommelige  Sand- 
heder forsvarede  han  med  aldrig  svigtende  Iver  og  Kraft,  og 
hans  Tro  paa  Gud  og  Tillid  til  Sandhedens  og  Retfærdig- 
hedens Sejr  svigtede  aldrig. 

LYKKE  —  HVORLEDES  DEN  OPNAAS. 

(Th.  A.  Beal  i  »Improvement  Era«.) 

For  tyve  Aar  siden  eller  mere  skrev  Dr.  David  Starr  Jordan 
en  lille  Bog  »Renhed  giver  Styrke«.  Bogens  vigtigste  Opgave 
bestod  i  Paavisningen  af  et  rent  og  ædrueligt  Livs  Fordele  og 
var  baseret  paa  folgende  to  Kendsgerninger:  »At  være  ren  er 
at  være  stærk«  og  »Ingen  kan  erhverve  sig  Lykke  uden  at  gore 
sig  fortjent  til  den«.  Disse  Tanker  trænger  til  at  blive  gen- 
tagne for  hvert  Slægtled,  og  deres  Betydningsfuldhed  kan 
ikke  fremsættes  for  de  unge  Menneskers  Fatteevne  i  for  kraf- 
tige Udtryk. 

»Bestræbelsen  efter  Lykke  er  en  Kunst  i  sig  selv.  At  soge 
denne  betyder  ikke  altid  at  finde  den,  og  forgæves  Sogen  kan 
odelægge  baade  Frihed  og  Liv.«  Saa  længe  et  Menneske  er  i 
Live  og  fri,  vil  han  paa  en  eller  anden  Maade  stræbe  efter  det, 
der  bringer  ham  Lykke,  hvilket  betyder  Liv  og  Frihed. 

»Det  er  en  af  Livets  Love,  at  enhver  Erhvervelse  har  sin 
Pris.  Ingen  Organisme  kan  udove  Magt  uden  at  betale  derfor 
med  noget  af  sig  selv.«  Ingen  kan  opnaa  Sukces  i  nogen  som 
helst  Virksomhed  uden  at  udove  Energi,  uden  Arbejde,  Haab 
og  Tro.  Det  vil  sige,  vi  maa  arbejde  for,  hvad  vi  modtager,  for 
at  kunne  nyde  det.  Det,  som  opnaas  uden  Bestræbelser,  er 
sædvanligvis  illusorisk  og  vil  ende  med  Forblindelse,  Ulykke 
og  Sorg.  Den  Religion,  som  et  andet  Menneske  vil  give  os,  kan 
vi  ikke  modtage  som  en  Gave.  Vi  maa  selv  arbejde  for  vor 
Tro.  »Der  er  ingen  Kristelighed  uden  Bestræbelse.«  Den,  der 
vil  være  vis,  maa  daglig  stræbe  efter  Visdom.  Den,  der  ikke 
gør  Brug  af  sine  Evner,  vil  snart  miste  disse.  Enhver  maa 
lære  sit  eget  Ansvar  i  Livet  at  kende,  hans  egen  Individualitet 
og  dens  Betydning  og  ved  Hjælp  af  denne  udarbejde  sig  sin 
egen  Frelse. 

Intet,  der  er  noget  værd,  er  gratis  i  denne  Verden.  Der  er 
ingen  Kongevej  til  Lykke.  Lig  alle  andre  gode  Ting  i  dette 
Liv  opnaas  Lykken  kun  som  Lon  for  maalbevidsl  Arbejde, 

og  den  kan  ikke  fastholdes  ret  længe,  dersom  den  ikke  er 
modtaget  ærligt,  det  vil  sige  uden  at  betale  den  fulde  Pris  fol- 
den. »De  mest  værdifulde  Varer  ligger  ikke  paa  Godtkobs- 
disken.«  Belønningen,  nemlig  Sukces  i  Livet,  kommer  kun 
gennem  ærlige  Bestræbelser  —  ved  at  være  villig  til  at  arbejde 
og  til  at  vente  i  Forvisningen  om,  at  det  tilstræbte  Maal  til— 
sidst  vil  blive  naaet. 

For  at  komme  frem  i  Livet  maa  vi  ligeledes  mode  Vanske- 
ligheder og  Modgang.  Men  Modgang  er  ikke  altid  en  daarlig 
Ting.  Kun  ved  at  overvinde  Besværligheder  foroger  vi  vor 
Styrke  og  Kraft.  Enhver  Storm  og  Uvejr  tvinger  den  sejge  Eg 
til  at  sende  sine  Rodder  dybere  ned  i  Jorden,  saaledes  at  den 
bliver  bedre  i  Stand  til  at  modstaa  Fremtidens  Orkaner  og 
Storme. 

Saaledes  er  det  med  Menneskeheden.  Kraft  kommer  gen- 
nem Kamp.  Kun  ved  at  mode  Modstand  kan  man  overvinde 
Besværligheder.  Den  Arm,  der  aldrig  bruges,  bliver  krafteslos. 
Ved  Brug  kommer  Kraft,  og  Kraft  bringer  Sejr.  Fristelserne 
har  sin  Rolle  at  spille  under  Livsudviklingen  og  Karakter- 
dannelsen. At  give  efter  for  disse  svækker  os,  og  vore  Kræfter 
vendes  imod  os.  At  modstaa  dem  er  at  sejre,  og  den  udovede 
Kraftanstrengelse  vender  tilbage  til  os  og  foroger  vor  Styrke 
og  sætter  os  i  Stand  til  bedre  i  Fremtiden  at  modstaa  Livets 
Fristelser. 

I  alle  Livets  Forhold  er  det  gennem  Anstrengelse,  at  vi  bli- 
ver stærke.  Det  er  gennem  Selvfornægtelse,  at  Mennesker  faar 
Kraft  til  at  sejre.  Ingen  har  nogensinde  opnaaet  sand  Lykke, 
for  han  har  overvundet  Fristelser.  Kraften  forbunden  med 
Renhed  kan  ikke  overvurderes  i  Livets  Kamp.  Den  er  i  sig 
selv  mere  end  den  halve  Sejr.  Uden  den  er  alt  tabt.  Renhed  er 
noget,  som  i  sig  selv  giver  et  Menneske  det,  der  bringer  Lykke. 
For  eller  senere  i  ethvert  Menneskes  Liv  kommer  der  et  Tids- 
punkt, da  han  maa  møde  Fristelsen.  For  dem,  som  har  ovet 
sig  i  Selvfornægtelse,  vil  det  være  let  at  modstaa,  thi  de  har 
lært  at  forsage  det  onde  og  kæmpe  mod  alt  urent,  og  denne 

Kamp  har  givet  dem  Kraft.  For  dem  derimod,  som  har  mod- 
taget alt  uden  Besvær,  som  ikke  gennem  Anstrengelser  har  for- 
oget  deres  Modstandskraft,  vil  Fristelsens  Overvindelse  blive 
vanskelig.  Den,  der  har  lært  Pengenes  Værdi  at  kende,  har 
som  Regel  ogsaa  lært  at  bruge  dem  fornuftigt;  han  har  lært  at 
sige  »nej«  og  at  sige  det  paa  rette  Tid  og  Sted. 

Altsaa,  for  at  være  lykkelig  i  dette  Ords  hojeste  Betydning 
—  ikke  blot  Fornøjelse,  men  Salighed  —  maa  vi  først  lære 
Lykkens  sande  Værd  at  kende,  Kraften  af  at  være  ren  baade 
i  Tanke  og  Handling,  Evnen  til  at  sige  nej,  til  at  overvinde 
Fristelser  og  til  at  vælge  det,  som  er  godt  og  ædelt. 

Ej  hvad  du  gør,  men  hvad  du  elsker, 
Ej  hvad  du  siger,  men  hvad  du  vælger, 
Det  er  de  Ting,  som  faar  Lykkens  Stjerne 
Til  enten  at  skinne  eller  blegne. 


PSALME:  EVINDELIG  LOVPRISET. 

Evindelig  lovpriset 
Du  være,  Ærens  Gud, 
thi  evig  er  Din  Gerning, 
og  alt  er  paa  Dit  Bud; 
Dig  lyde  Engleskarer, 
Du  styrer  Kloders  Gang; 
Dig  vil  vi  alle  prise 
med  Hjærtet  i  vor  Sang. 

Din  Sal  er  Livets  Kilde, 
Din  Aand  er  Livets  Brød. 
Dit  Ord  er  Evigheden 
til  den,  som  Dig  adlød. 
Du  giver  Hjærtet  Hvile 
og  bringer  Salighed. 
Til  hver,  som  over  Retfærd, 
Du  skænker  evig  Fred. 

Og  Livet  skal  mig  lære 
at  lyde  Dine  Bud, 
at  aldrig  jeg  maa  svigte 
min  Pagt  med  Himlens  Gud. 
Det  er  min  Alvors  Stræben 
at  kende  Livets  Sti 
og  vidne  om  Dit  Rige 
til  hver,  jeg  gaar  forbi. 

Nu  Fryd  mit  Hjærte  fylder, 
og  Sjælen  bliver  ung. 
Du  tog  mig  til  Dit  Hjærte, 
at  Vejen  blev  ej  tung, 
og  Livet  skulde  blive 
mig  roligt  paa  min  Vej, 
naar  blot  jeg  altid  stoler, 
min  Gud,  kun  fast  paa  Dig. 

Naar  Jorden  skal  forynges 
og  straale  som  en  Brud 
og  gives  disse  Kære, 
som  adlod  Dine  Bud, 
da  vil  Du  nu  som  fordum 
i  deres  Midte  bo, 
bestandig  vil  de  dvæle 
i  evig  Fred  og  Ro. 

Walther  Muller. 

